[{"text_idx": "#000000", "text": "Por ke junaj aktivuloj en Afriko povu konstrui pli fortan kaj grandan Esperanto-movadon, ili bezonas renkontig\u0302i, inters\u0302ang\u0302i spertojn kaj vere senti Esperantujon. Tian eblecon ili bedau\u0306rinde ne havas pro vizaj problemoj kaj financaj limigoj. Pro tio Tutmonda Esperantista Junulara Organizo (TEJO) decidis veni kun sia c\u0302efa evento al Afriko kaj organizi interkapabligan projekton. Restas do solvebla parto \u2013 kolekti financajn rimedojn por venigi aktivulojn de afrikaj landoj al la evento. Kaj pro tio kreig\u0302is c\u0302i tiu kampanjo!"}, {"text_idx": "#000001", "text": "Bonvolu iru al la koncerna retpag\u0302o de TEJO. Por subtenantoj kaj sponsoroj ni pretigas diversajn donacojn. Pri detaloj legu sube. Kaze de problemoj, bonvolu kontakti la oficejon."}, {"text_idx": "#000002", "text": "Internacia Junulara Kongreso de TEJO estas arang\u0302o dum kiu, ofte por la unua fojo, renkontig\u0302as junaj esperantistoj de la tuta mondo. Oni havas eblecon konatig\u0302i, trejnig\u0302i, inters\u0302ang\u0302i spertojn kaj ideoj pri junulara Esperanto-movado. Dum la IJK oni povas senti bonegan etoson \u2013 homoj venas tien por kune g\u0302ui, laboiri, ekkonii unu la alian. Internacia Junulara Kongreso ne malofte estas tiu evento, kiu difinas, ke ni estos esperantistoj por tuta vivo."}, {"text_idx": "#000004", "text": "Por ebligi al afrikanoj havi tian sperton, kiu eblas en IJK, en 2009 TEJO alprenis strategian decidon pri okazigo de sia kongreso en Afriko. C\u0302i tiu plano realig\u0302os en 2017 \u2013 la kongreso okazos en Togolando. Lige kun la tio estis preparita projekto \u201eaejk \u2013 afrika-eu\u0306ropa junulara kapabligo\u201d kies bug\u0302eto estas pli ol 140 mil eu\u0306roj. G\u0302iakadre interkapablig\u0302os signifa grupo de aktivuloj el kelkaj afrikaj kaj eu\u0306ropaj landoj. La projekto konsistas interalie el 4 renkontig\u0302oj, sed g\u0302ia kerna punkto estos sufic\u0302e grandskala evento okazonta dum IJK en Togolando. Tio evidente donas grandajn eblojn, sed ankau\u0306 signifas du defiojn."}, {"text_idx": "#000005", "text": "Kiel ni utiligos vian subtenon?"}, {"text_idx": "#000006", "text": "La unua defio estas propra financado de la projekto. De la Eu\u0306ropa Komisiono per la programo Erasmus+, la projekto ricevis subvencion, kiu estas c\u0302irkau\u0306 130 mil eu\u0306roj. Tamen TEJO devas ankau\u0306 mem kontribui per sumo, kiu estas nebagatela, c\u0302ar temas pri pli ol 13 mil eu\u0306roj. La dua defio estas certigo de la sama eblo ankau\u0306 al aktivuloj el aliaj afrikaj landoj, kiuj ne partoprenas en la projekto (por alikontinentaj aktivuoj haveblas alia programo \u2013 Partoprenu en IJK). Por venigi al IJK efektive reprezentan grupon de c\u0302irkau\u0306 10 aktivuloj el diversaj afrikaj landoj, necesas c\u0302irkau\u0306 12 mil eu\u0306roj. Felic\u0302e, ni ne komencas de nulo. Danke al malavereco de esperantistoj ni kolektis jam parton de la celata sumo, kiu estas 25 mil eu\u0306roj. Ceteron ni s\u0302atus kolekti pere de c\u0302i tiu kampanjo."}, {"text_idx": "#000007", "text": "Nia c\u0302efa celo estas, ke la afrika IJK estu afrika ne nur per tio, ke g\u0302i okazas en c\u0302i-tiu kontinento, sed c\u0302efe per tio, ke vastskale partoprenu g\u0302in junaj Esperanto-aktivuloj de la tuta kontinento. Tial ni sin turnas al vi, al esperantistoj kaj amikoj de nia ideo helpi al junaj Esperanto-aktivuloj el Afriko ricevi tiun nemaltrafeblan sperton. Subtenu la kampanjon!"}, {"text_idx": "#000008", "text": "La unua renkontig\u0302o de la projekto aejk \u2013 afrika eu\u0306ropa junulara kapabligo"}, {"text_idx": "#000009", "text": "C\u0302iu povas helpi al afrikaj aktivuloj. Helpu ankau\u0306 vi! Vi ekhavos tujan aliron al niaj g\u0302isdatigoj per Generosity."}, {"text_idx": "#000010", "text": "Montru vian subtenon por junaj aktivuloj en Afriko! Via nomo aperos sur la listo de donacintoj."}, {"text_idx": "#000011", "text": "$36 Subtenanto \u2013 unu tago en IJK"}, {"text_idx": "#000012", "text": "Per via subteno vi kovras partoprenkostojn de unu aktivulo dum unu tago de IJK. Via nomo aperos sur la listo de donacintoj kaj vi retpos\u0302te ricevos raporton pri la IJK preparitan speciale por la subtenantoj."}, {"text_idx": "#000013", "text": "$99 Subtenanto \u2013 duono de IJK"}, {"text_idx": "#000014", "text": "Per via subteno vi kovras partoprenkostojn de unu aktivulo dum duono de IJK. Via nomo aperos sur la listo de donacintoj kaj vi ricevos: \u2013 retpos\u0302tan raporton pri la IJK preparitan speciale por la subtenantoj, \u2013 pos\u0302tkarton de la IJK."}, {"text_idx": "#000015", "text": "$199 Subtenanto \u2013 tuta IJK"}, {"text_idx": "#000016", "text": "Per via subteno vi kovras partoprenkostojn de unu aktivulo dum tuta IJK. Via nomo aperos sur la listo de donacintoj. Vi ricevos: \u2013 retpos\u0302tan raporton pri la IJK, \u2013 pos\u0302tkarton de la IJK, \u2013 etan donacon el Togolando."}, {"text_idx": "#000017", "text": "Per via subteno vi kovras partoprenkostojn kaj vojag\u0302kostojn de aktivulo el proksima afrika lando, kiel ekzemple Nig\u0302erio. Via nomo aperos sur la listo de sponsoroj, kiu estos lau\u0306tlegita dum malfermo de la IJK kaj publikigita en Kontakto kaj Revuo Esperanto. Vi ricevos: \u2013 retpos\u0302tan raporton pri la IJK, \u2013 pos\u0302tkarton de la IJK, \u2013 etan donacon el Togolando, \u2013 kadron kun foto de IJK."}, {"text_idx": "#000018", "text": "Vi ricevos c\u0302ion kiel sponsoro kaj speciale por vi elektitan donacon de Libroservo de UEA. Aldone, ni lau\u0306tlegos vian mesag\u0302on dum malfermo de la kongreso. Se vi venos al la IJK en Togolando, vi ricevos 25-elcentan rabaton."}, {"text_idx": "#000019", "text": "Per via subteno vi kovras partoprenkostojn kaj vojag\u0302kostojn de aktivulo el fora afrika lando, kiel ekzemple Kenjo. Vi ricevos c\u0302ion kiel bronza oficiala sponsoro kaj aldone ni starigos proponitajn de vi demandojn dum radia intervjuo kun la subvenciitoj. Se vi venos al la IJK en Togolando, vi ricevos 50-elcentan rabaton."}, {"text_idx": "#000020", "text": "Per via subteno vi kovras partoprenkostojn kaj vojag\u0302kostojn de aktivulo el tre fora afrika lando, kiel ekzemple Madagaskaro. Vi ricevos c\u0302ion kiel bronza oficiala sponsoro kaj aldone \u2013 ni starigos proponitajn de vi demandojn dum radia intervjuo kun la subvenciitoj kaj \u2013 je via dispono estos tuta pag\u0302o en revuo Kontakto (enhavo ne povas esti kontrau\u0306 niaj regularoj kaj principoj). Se vi venos al la IJK en Togolando, vi estos akceptita tute senpage."}]